Mėnulio dievybė
Mėnulio dievybė, Mėnulio dievas – mitologijoje – dievas ar deivė, įkūnijanti Mėnulio simboliką. Priklausomai nuo kultūros šios dievybės reikšmė ir funkcijos skirtingos. Dažnai ji būna priešingos lyties negu Saulės dievybė, jos priešas kovoje dėl dangaus karalystės ar dangiškosios poros su Saulės dievybe narys. Pasaulio mitologijoje dažniau sutinkamos vyriškos Mėnulio dievybės, tačiau dėl didelės antikinės Europos mitologijos įtakos, kur vyrauja moteriškos Mėnulio deivės, Mėnulio dievybė dažniau asocijuojama su moterimi.